text: El Club Patí Voltregà fa un merescut homenatge a Carla Giudici, un referent de l'hoquei patins femení a Catalunya. Esport
  Projecte per a una nova llei de l'Esport i l'Activitat Física de Catalunya
  Museu i Centre d'Estudis de l'Esport Melcior Colet
  Tribunal Català de l'Esport
  Institut Nacional d'Educació Física de Catalunya (INEFC)
  Observatori Català de l'Esport
  Centre d'Alt Rendiment (CAR) Sant Cugat
  Canal Olímpic de Catalunya
  Circuit de Motocròs de Catalunya
  Documentació i recerca esportiva
  Entitats esportives i professionals de l'esport
  Esport escolar i esport universitari
  Alt rendiment i esport federat
  Esport i gènere
  Projecció internacional esportiva
  El Club Patí Voltregà fa un ...
  El Club Patí Voltregà fa un merescut homenatge a Carla Giudici, un referent de l'hoquei patins femení a Catalunya
  El secretari general de l'Esport, Ivan Tibau, ha participat aquest vespre en els actes d'homenatge que el Club Patí Voltregà ha celebrat a Sant Hipòlit de Voltregà amb motiu de la retirada de Carla Giudici, un dels referents del club i de l'hoquei patins femení de Catalunya, que va deixar la pràctica d'aquest esport fa un any.
  20/06/2014 22:06
  L'acte, que ha omplert el Pavelló Municipal d'Esports, ha començat amb un partit entre les seves excompanyes, i una hora més tard s'ha disputat un partit d'exhibició entre el CP Voltregà femení actual i un combinat amb les millors jugadores de l'OK Lliga.
  El secretari general de l'Esport li ha lliurat una placa de reconeixement en nom de la Generalitat de Catalunya per agrair-li la seva aportació al creixement de l'hoquei patins a Catalunya i al progrés de l'esport femení al país. Els han acompanyat el president del CP Voltregà, Xavier Sala; representants dels altres clubs on va jugar -Masies de Voltregà i CP Vic-; els presidents de la Federació Catalana i Espanyola de Patinatge, Ramon Basiana i Carmelo Paniagua, respectivament, així com representants del municipi de Sant Hipòlit de Voltregà, familiars i amics.
  Carla Giudici va jugar del 1999 al 2013 al club osonenc, del qual va ser peça clau perquè assolís diversos èxits a nivell estatal i internacional en un període brillant. Especialment important va ser el seu paper, en els seus inicis com a jugadora al CP Vic, en aconseguir la creació d'equips mixtos d'hoquei patins en categories inferiors, un fet insòlit en aquells moments i que ha ajudat a promoure aquest esport.